**INSPECTORATUL ŞCOLAR JUDEŢEAN ILFOV**

 **OLIMPIADA DE ISTORIE**

**Clasa a X-a**

**Etapa locală**

**30 ianuarie 2016**

* **Ambele subiectesunt obligatorii.**
* **Subiectele se tratează pe foi separate.**
* **Se acordă 10 puncte din oficiu.**
* **Timpul de lucru este de 3 ore.**

**Subiectul I (40 de puncte)**

Citiţi cu atenţie textele de mai jos:

A.Noi, poporul Statelor Unite, în scopul de a forma o uniune mai perfectă, de a statornici justiţia, de a asigura liniştea internă, de a ne îngriji de apărarea comună, a promova bunăstarea generală şi a garanta binefacerile libertăţii nouă înşine şi urmaşilor noştri, dispunem şi statornicim această constituţie pentru Statele Unite ale Americii(...). Cu toate puterile legislative garantate prin această constituţie este investit un Congres al Statelor Unite, care constă dintr-un Senat şi o Cameră a Reprezentanţilor(...). Cu puterea executivă e investit preşedintele Statelor Unite ale Americii(...).

***Constituţia Statelor Unite ale Americii***

B. Naţiunea engleză este singura de pe Pământ care a ajuns să regleze puterea regilor, împotrivindu-i-se şi care, din sforţări în sforţări a întemeiat în sfârşit o guvernare înţeleaptă, în care principele, atotputernic să facă binele, este legat de mâini ca să nu facă rău, în care nobilii sunt mari, fără a fi obraznici şi fără a avea vasali, şi în care poporul participă la cârmuire fără dezordine. Camera Lorzilor şi aceea a Comunelor sunt arbitrii naţiunii, regele este supraarbitru(...). A fost greu, desigur, să se statornicească libertatea în Anglia: idolul puterii despotice a fost înecat într-o mare de sânge; însă englezii nu cred că au plătit prea scump legile lor bune. **Voltaire*, Scrieri filozofice***

1. Transcrieţi din text care sunt motivele realizării Constituţiei statului menţionat în documentul A. **3 puncte**

2. Precizaţi anul semnării documentului A. **5 puncte**

3. Transcrieţi, din text, cum a fost reglată puterea principelui în modelul politic prezentat în documentul B. **3 puncte**

4. Precizaţi, pe baza textului A, care este principiul politic al noului stat. **5 puncte**

5. Prezentaţi modalitatea de adoptare şi prevederile documentului care a stat la baza schimbării politice prezentate în documentul B. **10 puncte**

6. Prezentaţi folosind o asemănare şi o deosebire sistemul politic inaugurat de către naţiunile prezentate în documentele A şi B. **10 puncte**

7. Prezentaţi o motivaţie care a generat la mijlocul secolului al XIX-lea un conflict important în evoluţia poporului menţionat în documentul A? **4 puncte**

**Subiectul II(50 de puncte)**

 Realizaţi un eseu de aproximativ trei pagini cu titlul ***Constituirea statului naţional******român. Domnia lui Alexandru Ioan Cuza****,* respectând următorul plan de idei:

* Idealurile de unitate şi independenţă în documentele revoluţiei paşoptiste;
* Contextul internaţional al realizării statului naţional român;
* Dubla alegere a lui Al. I. Cuza;
* Recunoaşterea internaţională şi unificarea internă;
* Opera reformatoare şi modernizarea societăţii româneşti.

**Notă!** Se punctează şi utilizarea **limbajului istoric adecvat**, **structurarea** prezentării, evidenţierea **relaţiei cauză-efect,** susţinerea unui punct de vedere cu **argumente istorice** (coerenţa şi pertinenţa argumentării elaborate prin utilizarea unui fapt istoric relevant, respectiv, a conectorilor care exprimă cauzalitatea şi concluzia), respectarea **succesiunii cronologice/ logice** a faptelor istorice şi **încadrarea** eseului în limita de spaţiu precizată.

**INSPECTORATUL ŞCOLAR JUDEŢEAN ILFOV**

**OLIMPIADA DE ISTORIE**

**Clasa a X-a**

**Etapa locală**

**BAREM DE CORECTARE ŞI NOTARE**

**30 ianuarie 2016**

**SUBIECTUL I (40 de puncte):**

1. **3puncte** pentru transcrierea motivelor realizării Constituţiei statului menţionat în documentul A.
2. **5 puncte** pentru precizarea anului.  **5 puncte**
3. **3 puncte** pentru precizarea modului în care a fost reglată puterea principelui în modelul politic prezentat în documentul B. **3 puncte**
4. **5 puncte** pentru precizarea principiului politic al noului stat. **5 puncte**
5. **4 puncte** pentru prezentarea modalităţii de adoptare a documentului;

**2 puncte** pentru precizarea numelui documentului;

câte **2 puncte** pentru enunţarea a două prevederi **2px2=4 puncte**

 **T 10 puncte**

1. **2 puncte** pentru identificarea unei asemănări.

 **3puncte** pentru prezentarea acesteia. **2p+3p=5 puncte**

**2 puncte** pentru identificarea unei deosebiri.

**3 puncte** pentru prezentarea acesteia. **2p+3p=5 puncte**

**T 10 puncte**

1. **4 puncte** pentru prezentarea unei motivaţii corect raportate la evenimentul istoric respectiv

 **Total: 40 puncte**

**SUBIECTUL II (50 de puncte):**

**Pentru informaţia istorică – 40 de puncte distribuite astfel:**

**-** câte **2 puncte** pentru precizarea adouă documente paşoptiste în care se regăsesc revendicări cu caracter naţional. **2px2=4 puncte - 3 puncte** pentru precizarea contextului internaţional al realizării statului naţional român;

 **7 puncte** pentru prezentarea poziţiei puterilor garante

- **6 puncte** pentru prezentarea dublei alegeri a lui Al. I. Cuza.

- câte **1 punct** pentru menţionarea a două demersuri de recunoaştere a unirii. **1px2=2 puncte**

 căte **2 puncte** pentru prezentarea acestora; **2px2=4 puncte**

- câte **1 punct** pentru menţionarea a două măsuri de unificare internă; **1px2=2 puncte**

 căte **2 puncte** pentru prezentarea acestora; **2px2=4 puncte**

 **-** câte **1 punct** pentru precizarea a două reforme; **1px2=2 puncte**

câte **3 puncte** pentru prezentarea acestora. **3px2=6 puncte**

**Total 40 puncte**

**Ordonarea şi exprimarea ideilor menţionate – 10 puncte** distribuite astfel:

* **2 puncte** pentru **structurarea sursei** (introducere - cuprins - concluzii);

 1 punct pentru introducere/cuprins; cuprins/concluzii;

 0 puncte pentru text nestructurat;1

* **3 puncte** pentru **evidenţierea relaţiei cauză-efect**, astfel încât compoziţia să

probeze înţelegerea procesului istoric;

 1 punct pentru prezenţa parţială a relaţiei cauză-efect;

 0 puncte pentru lipsa relaţiei cauză-efect;

* **2 puncte** pentru **respectarea succesiunii cronologice/ logice** a faptelor istorice;

 1 punct pentru respectarea parţială a succesiunii cronologice/ logice a faptelor

istorice;

 0 puncte pentru nerespectarea succesiunii cronologice/ logice a faptelor istorice;

* **2 puncte** pentru **utilizarea limbajului istoric**;

 1 punct pentru utilizarea parţială a limbajului istoric;

 0 puncte pentru lipsa limbajului istoric;

* **1 punct** pentru **respectarea limitei de spaţiu**;

 0 puncte pentru nerespectarea limitei de spaţiu.

 **Total 50 de puncte**

**Total 90 de puncte. Se acordă 10 puncte din oficiu.**

**Total - 100 de puncte.**